tomron87/hebrew-wikipedia-sentences-corpus huggingface dataset:
עבור תנאי שפה כלליים המשוואה לרוב אינה פתירה אנליטית.
פתני הים (שם מדעי: Hydrophiinae) היא תת-משפחה של נחשים ארסיים ממשפחת הפתניים.
חלק מהמינים הכלולים בתת-משפחה זו חיים את רוב חייהם בסביבה ימית ומכאן שמם.
תפוצתם באוקיינוס ההודי ובאוקיינוס השקט.
סוג פתן המוות (Acanthophis) – בו שמונה מינים.
סוג Aipysurus – בו תשעה מינים.
סוג Antaioserpens – בו שני מינים.
סוג Aspidomorphus – בו ארבעה מינים.
סוג אוסטרלפס (Austrelaps) – בו שלושה מינים.
סוג Brachyurophis – בו שמונה מינים.
סוג Cacophis – בו ארבעה מינים.
סוג Cryptophis – בו חמישה מינים.
סוג פתן גמד (Demansia) – בו 15 מינים.
סוג Denisonia – בו שני מינים.
סוג Disteira - כולל נחש ים ראש-זית
סוג Drysdalia – בו שלושה מינים.
סוג ומין יחיד – נחש בארדיק (Echiopsis curta)
נחש ים צבי (Emydocephalus) בו שלושה מינים.
סוג Furina – בו חמישה מינים.
סוג Hemiaspis – בו שני מינים.
סוג Hoplocephalus – בו שלושה מינים, ביניהם הופלוצפלוס סטפנסי.
סוג פתן ים (Hydrophis) – בו 48 מינים.
סוג ומין יחיד – נחש סולומונס קטן עיניים (Loveridgelaps elapoides)
סוג ומין יחיד – נחש קטן-עין פפואני (Micropechis ikaheka)
סוג ומין יחיד – נחש טיגריסי (Notechis scutatus)
סוג ומין יחיד – נחש פיג'י (Ogmodon vitianus)
סוג טאיפן (Oxyuranus) – בו שלושה מינים.
סוג ומין יחיד – נחש אגם קרונין (Paroplocephalus atriceps)
סוג פתן אפעי (Pseudechis) – בו תשעה מינים.
סוג פתן חום (Pseudonaja) – בו תשעה מינים.
סוג ומין יחיד – נחש אלמוגים סולומונסי (Salomonelaps par)
סוג Simoselaps – בו ארבעה מינים.
סוג Suta – בו 11 מינים.
סוג Vermicella - בו שישה מינים.
אורכם הממוצע הוא כשני מטרים.
הם אינם תוקפניים, ולרוב נסתרים מהעין, אך נשקפת מהם סכנה, כי שלוש טיפות מהארס הרעיל שלהם יכולות להרוג כשמונה אנשים.
הם בעלי קשקשים אך חסרי כל סנפיר.
פתק בבקבוק (נקרא גם מסר בבקבוק, או מכתב בבקבוק) הוא צורת תקשורת באמצעותה נשלח מסר בתוך כלי קיבול אטום (לרוב באמצעות בקבוק) וזאת מתוך כוונה, מחשבה או תקווה שיגיע בזמן בלתי-ידוע בעתיד לאדם כלשהו שיוכל לקרוא את המסר ואף לענות בחזרה.
המסר נשלח לרוב על פני שטח מים נרחב (ים או אוקיינוס), תוך ניצול הציפה על פני הזרמים שיסחפו אותו לקו חוף במקום אחר על פני כדור הארץ.
הזרמים מסוגלים להעביר בקבוק הצף על פני המים למרחקים המשתרעים על פני תבל, כך משפחה השליכה בקבוק לנהר האמבר בבריטניה וכעבור שנתיים היא קיבלה תשובה מטובאלו שבאוקיינוס השקט.
עם זאת, הסבירות שאכן בקבוק שכזה יימצא על ידי אדם היא נמוכה מכיוון שרוב קווי החוף בכדור הארץ אינם מיושבים וזאת בהנחה שהבקבוק אכן מגיע לקו החוף.
יש לצורת תקשורת זו מספר סיבות, או מטרות:
מחקר אוקיינוגרפיה באמצעות שיתוף המונים.
בדרך זו נשלחו בצפון האוקיינוס האטלנטי 300 אלף בקבוקים הכוללים את מקום השלכת הבקבוק למים ואת המועד.
מי שמצא את המסר בצד השני דיווח ובכך היה ניתן למפות את הזרמים באוקיינוסים.
שליחת אות מצוקה, במקרה של סכנת חיים בלב ים, למשל כתוצאה מטביעה של כלי שיט שאבד עמו קשר רדיו ואינו מסוגל לשלוח אותות SOS.
מחוות הנצחה בצורת מכתב אישי ליקירים שהלכו לעולמם.
הודאה בדבר פשע שבוצע מתוך האשמה עצמית.
מכתב לעבר דמות כלשהי שמעוניינים ביחסים של אהבה כלפיה, בין אם היא דמות מסוימת שפוחדים להביע כלפיה רגשות או שמדובר בדמות שאינה ידועה.
פעולה זו הייתה יכולה להוביל להחלפת מכתבים במקרה שהגיע המכתב לאדם בצד השני.
מסירת הודעה בדבר שלום השולח, באין אמצעים אחרים להעביר את המסר.
סוג של משחק ללא מטרה להבעת מסר, אלא רק מתוך מחשבה שאולי בעתיד תתקבל תשובה מאדם כלשהו במקום אחר בעולם.
אמצעי זה קיים עוד מימי קדם, שכן כלי קיבול אטומים צפים על פני המים באופן פשוט יחסית ואין צורך בטכנולוגיה מיוחדת מרגע שיש כלי קיבול שניתן לבודד אוויר בתוכו.
המקרה המתועד הראשון הוא מסביבות שנת 310 לפנה"ס אז שלח הפילוסוף היווני תאופרסטוס בקבוקים על פני המים כדי להראות כי הים התיכון נוצר באמצעות כניסת מים מן האוקיינוס האטלנטי.
אף על פי שהיו שימושים צבאיים כבר מהמאה ה-16, צורת תקשורת זו מצד יחידים החלה רק עם היכולת לתקשר באמצעות הדואר הימי או אמצעים טכנולוגיים יותר מאוחרים.
לפני כן, לא היה לכך שימוש מכיוון שלא היה ניתן למצוא דרך להחזיר מענה למוען.
כמו כן, עד תחילת המאה ה-20 השימושים היו כמעט רק למקרה של קריאת מצוקה בעת טביעת אונייה.
הפתק בבקבוק שהחזיק את הזמן הרב ביותר ונמצא הושלך בשנת 1784 בעת טביעת ספינה יפנית במימי האוקיינוס השקט ונמצא כעבור 151 שנים, בשנת 1935, בכפר הירטורמורה שביפן על ידי אוספי אצות.
החל מתקופות יותר מאוחרות לא נמצא לשיטה זו כל שימוש מעשי, אם כי יש לכך השלכות תרבותיות שקשורות במחשבות של הלא-נודע ועל יד הגורל שתקבע מי הצד השני שיקבל את הפתק.
בתחילת המאה ה-20 נעשו מחקרים על זרמי הים ובד בבד גם נשלחו מכתבים אל עבר קשר עם הלא נודע, בשנת 2015 נמצא בגרמניה בקבוק שהושלך בים הצפוני בין 1904 ל-1906.
לא בהכרח פתקים מועברים בדרך הים, להלן דוגמאות למקרים אחרים:
בהיעדר תקשורת באזורים מסוימים או בעת של אסון טבע יש צורך להזעיק עזרה ובכך פתקים הנמסרים לאנשים בדרכים יכולים לעזור.
דוגמה לכך ארעה בעת אסון סופת השלגים ברכס אנאפורנה (2014), אז נתקעה בבקתת עץ על ההר קבוצת תרמילאים ישראליים; הם שלחו פתק הכתוב בשפה העברית באמצעות נפאלים רכובים על סוסים, פתק אשר הגיע למטיילים ישראלים אחרים ודרך זו ניצלו חייהם.
אסיר במחנה הריכוז אושוויץ בתקופת גרמניה הנאצית הטמין איורים בתוך בקבוק; בתיעוד ניתן לראות את חיי המחנה דרך עיניו של אסיר במחנה.
שימוש שונה לחלוטין שמתבצע בהתאם לרעיון זה הוא בכל הנוגע ליצירת קשר עם חיים מחוץ לכדור הארץ.
דיסקית פיוניר, תקליט הזהב של וויאג'ר, הלוחית על הגשושית קליפר, וכן שידורי אותות הרדיו של פרויקט סט"י מיועדים ליצירת קשר עתידי כלשהו עם יעד בלתי ידוע.
דואר בלונים היה שיטה להעברת דברי דואר קלים אל מעבר לגבול בעת מצב של מלחמה, אף על פי שלא היה ניתן לנווט את הבלון בדיוק ליעד הרצוי וכך למעשה לא היה ידוע למי תגיע הגלויה ואם בכלל.
קפסולת זמן היא אמצעי לתקשר עם העתיד בלא ידיעה ברורה מי יהיה בצד השני כדי לפענח את המסר.
פתנים (שם מדעי: Elapinae) היא תת-משפחה במשפחת הפתניים בה מרבית הסוגים במשפחה למעט בני תת-משפחת פתני הים (Hydrophiinae).
הקטלני מביניהם הוא טאיפן פנים יבשתי שארסו יכול להרוג 230 אנשים בוגרים וישנם עוד מינים רבים שארסם יכול להרוג במהירות.
בקבוצה נמצא גם הנחש הארסי הארוך ביותר - רב פתן מלכותי שיכול להגיע לאורך של 6 מ'.
מינים אלה בעל ראש מרובע, הם ארוכים וחיים באזורים טרופיים וחמימים.
לכולם שיני ארס קטלניים העוזרים להם להרוג את טרפם ולעיתים נדירות להתגונן מטורפים.
אצל הקוברות היורקות ישנה יכולת לא רגילה לירוק את הארס מעבר לשיניים על מנת לעוור טורפים.
קוברות אחרות מתגוננות על ידי ניפוח של צווארם לצורת עטרה מרשימה והם מתמתחים כלפי מעלה.
הם חיים באפריקה, דרום אסיה ואוסטרליה וכלל לא מצויים באירופה.
הם נדירים באמריקה אך כוללים סוג אחד - פתן אלמוגי, שלמרות שמו לא שייך לקבוצת פתני הים.
בישראל יש מין אחד מקבוצה זו - פתן שחור מצוי.
פתן המוות (Acanthophis) - בו 7 מינים.
קרייט (Bungarus) - בו 12 מינים.
Calliophis - בו 8 מינים, ביניהם פתן אלמוגי כחול מלאי.
פתן גמד (Demansia) - בו 9 מינים.
ממבה (Dendroaspis) - בו 4 מינים.
מין יחיד - נחש בארדיק (Echiopsis curta).
Furina - בו 5 מינים.
מין יחיד - ארלקינו מפוספס (Homoroselaps dorsalis).
מין יחיד - נחש סולומונס קטן עיניים (Loveridgelaps elapoides).
מין יחיד - נחש קטן-עין פפואני (Micropechis ikaheka).
מין יחיד - נחש אלמוגים אריזוני (Micruroides euryxanthus).
פתן אלמוגים (Micrurus) - בו 69 מינים.
מין יחיד - רב פתן מלכותי (Ophiophagus hannah).
טאיפן (Oxyuranus) - בו 3 מינים.
פתן אפעי (Pseudechis) - בו 7 מינים.
פתן חום (Pseudonaja) - בו 8 מינים.
מין יחיד - נחש אלמוגים סולומונסי (Salomonelaps par).
פתן שחור (Walterinnesia) - בו 2 מינים.
פתן שחור מצוי (שם מדעי Walterinnesia aegyptia) הוא מין של נחש ארסי ביותר החי במדבריות ברחבי המזרח התיכון וצפון אפריקה.
בעבר הוא היה המין היחיד בסוג פתן שחור, אך המין פתן שחור מזרחי (Walterinnesia morgani) הופרד ממנו.
נחש זה הוא באורך בינוני המגיע לאורך מקסימלי של ומשקלו 1,035 גרם.
בישראל מצוי בנגב (מאילת ועד צפון הנגב) בערבה ובבקעת הירדן עד 50 ק"מ צפונה ליריחו, ובמורדות המזרחיים של מדבר יהודה כולל מישור אדומים.
במשך היום הוא שוהה לרוב מתחת לפני האדמה, במערות ונקיקים ומקומות מסתור אחרים.
הוא משתמש בראשו דמוי היתד על מנת להתחפר מתחת לקרקע.
הפתן השחור פעיל בלילה, וסובל טמפרטורות נמוכות מרוב הזוחלים באזור ועשוי להיות פעיל גם בטמפרטורות של 8 מעלות.
תזונתו מורכבת בעיקר ממכרסמים, ציפורים, לטאות וקרפדות, והוא ניזון גם מנבלות.
חוש הריח המפותח שלו הוא החוש המרכזי שלו ומשמש אותו כדי לאתר ולצוד את טרפו.
לאחר איתור הטרף הוא מכיש אותו הכשה ארוכה מבלי להרפות עד למותו, ולאחר מכן הוא בולע אותו באיטיות בשלמותו.
בין החודשים יולי–אוגוסט הנקבה מטילה 10 עד 17 ביצים המהוות כשליש ממשקלה הכולל, והיא שומרת עליהן במשך חודשיים עד לבקיעתן.
ברגע בקיעתם מגיעים הנחשים לאורך של 25 סנטימטרים וצבעם שחור.
כעבור 3 שנים הם עשויים לגדול לאורך 80 ס"מ וכעבור חמש שנים לגודל של מטר ויותר.
הכשת הפתן השחור היא למעשה נשיכה ממושכת תוך כדי הזרקת ארס איטית יחסית; אופן הכשה זה מבדיל אותו מנחשים ארסיים אחרים בישראל.
רוב הכשות הפתן השחור אינן קטלניות, ומאופיינות רק בתופעות מקומיות כגון נפיחות, אדמומיות וכאב.
לעיתים זה ילווה בחום, סחרחורות וכאבי ראש.
עם זאת, על פי מדד LD50 עוצמת הארס של מין זה היא 0.4 מ"ג\ק"ג.
לשם השוואה עוצמת הארס של קוברה הודית לפי מדד זה עומדת על 0.8 מ"ג\ק"ג, בעוד לקוברת הכף עוצמת ארס של 0.72 מ"ג\ק"ג; מכאן שעוצמת הארס של הפתן השחור חזקה משל שניהם, אך כמות הארס בהכשת הפתן השחור נמוכה משמעותית.
כשארס הפתן השחור הוזרק במהלך ניסוי לארנב, נצפו תופעות של היפוגליקמיה והיפוקסיה.
ארס הפתן השחור הוא נוירוטוקסי מאוד (פועל על מערכת העצבים), המורגיני (גורם לשטפי דם) וכן בעל השפעה פרוטאוליטית (פירוק חלבונים בגוף).
החדרתו לגוף גורמת לשיתוק שרירים ושיתוק מערכת הנשימה תוך זמן קצר יחסית מהזרקת הארס לקורבן, כמו גם להשפעות נרחבות נוספות שטרם נלמדו בשל מחסור במידע ובמחקר על נחש זה.
בשנות ה-90 של המאה ה-20 פותח נסיוב נגד ארס הנחש הזה בידי חוקרים מאוניברסיטת תל אביב.
פתן ים זיתני (שם מדעי: Aipysurus laevis) הוא מין של נחש ים ממשפחת הפתניים המצוי במימי החופים של האזור האינדו-פסיפי בקרבת חופי אוסטרליה, גינאה החדשה ואינדונזיה.
הוא עולה ליבשה לעיתים נדירות.
פתן ימי זה מגיע לאורך 1–2 מטר, וכפי ששמו מרמז צבעו דומה לצבע זית עם קשקשים רחבים וראש כתום רחב עם נחיריים רחבים.
לנחש זה ריאה ארוכה לאורך הגוף האוגרת הרבה חמצן כדי לאפשר לו לצלול זמן רב.
בעזרת זנבו הרחב הוא שוחה במים והוא בעל יכולת לא רגילה לחוש באור בעודו מתחת למים.
הנחש בעל כליות היכולות להפריש מלחים מגופו, מה שמאפשר לו לשתות מי ים.
הנחש יכול לחיות 15 שנה לעיתים.
הנחש שוחה בחופים ובשוניות אלמוגים טרופיות בתחומי תפוצתו והוא משוטט לאורך הקרקעית ובין סלעים ואלמוגים בהמתנה לדגים וסרטנים ימיים, אותם הוא ממית בארס החזק שלו, וכן ניזון מביצי דגים.
הוא משתמש בארס גם להגנה ויתקוף צוללנים המתקרבים אליו, לעיתים גם בלי התגרות.
למרות זאת נחשים יכולים להיטרף בידי כרישים, תנינים ועופות דורסים כמו העיטם.
בדומה לנחשי ים רבים הוא לא מטיל ביצים אלא משריץ 5–11 צאצאים מתחת למים.
פֶּתֶק בָּזָק או "כרטיס זיכרון" הוא כרטיס הנושא מידע, כמילים או כמספרים, על אחד או על שני צדדיו, המשמש תרגילי כיתה או מחקר פרטי.
בפאת כרטיס אחד כתובה שאלה ובשנייה כתובה התשובה.
כרטיסים יכולים לשאת אוצר מילים, תאריכים היסטוריים, נוסחאות או כל נושא שניתן ללמוד באמצעות מתכונת שאלות-תשובות.
הכרטיסים משמשים במידה רבה בתרגול למידה המסייעת בלמידה בעל פה.
הם קשורים לעיתים קרובות בשינון בסירוגין, כלומר, נבדקים במרווחי זמן הולכים וגדלים.
כרטיסי זיכרון יכולים להיות וירטואליים, כמו אלה המשמשים את תוכניות כרטיסי הזיכרון, או בצורה פיזית.
כרטיסי זיכרון הם יישום של השפעת בדיקה - הממצא כי זיכרון לטווח ארוך גדל כאשר חלק מתקופת הלמידה מוקדש לשליפת מידע באמצעות בדיקה עם משוב תקין.
חישוב היעילות של כרטיס הזיכרון
על פי מחקר מדעי, עם הרבה ידע לזכירה, לאחר יום אחד של למידה, לומדים זוכרים רק 35.7% של ידע ואחרי חודש, כמות הידע היא כ-21% במוח.
לכן, סקירת ידע משחקת תפקיד חשוב מאוד בתהליך הזיכרון.
לא רק יעילות גבוהה, כרטיס זיכרון הוא גם שיטת למידה דינמית.
עם עיצוב קומפקטי, הלומדים יכולים לקחת איתם כרטיסים ולהשתמש בהם בכל עת ובכל מקום.
בכמה מדינות מפותחות כמו קנדה, סינגפור, קוריאה הדרומית וארצות הברית, ...
יש להם הרבה שיטות מתקדמות המקלות עלינו לראות תלמידים שמשתמשים בכרטיסי זיכרון באזורים ציבוריים.
הם משתמשים בו כאשר מחכים לאוטובוס, לוקחים הפסקות, אוכלים ארוחת צהריים או מסתכלים בו לפני השינה ...
כדי לספוג יותר מידע ולסקור את הידע שלהם בזמן הפנוי שלהם.
כרטיסי זיכרון מתרגלים את התהליך המנטלי של זכירה פעילה: נותנת תמריץ (השאלה), הלומד מפיק את התשובה.
מעבר לתוכן הכרטיסים שנאספים בחפיסות, ישנה שאלת השימוש - איך הלומד משתמש בכרטיסים, ובמיוחד באיזו תדירות הוא עושה סקירה (כיצד הלומד בודק לוח זמנים) וכיצד הוא אמור להגיב, או לכשלים מוחלטים בהיזכרות או לטעויות.
מערכות שונות שפותחו מבוססות בעיקר סביב שינון בסירוגין - הגדלת מרווחי הזמן בין ביקורות בכל פעם שכרטיס הוזכר כראוי.
כרטיסים פיזיים הם דו-צדדיים; בחלק מהמקרים יש ביקוש ליצור כשורה את הצד ההפוך שמוצג בצד השני, כגון אוצר מילים של שפה זרה: בהקשר אחר מספיק רק כיוון אחד, כמו בהפקת שיר שיש בו הכותרת שלו או משפט פתיחה (פתיח).
עבור כרטיסים פיזיים ניתן גם להשתמש בכרטיס יחיד שנהפך בהתאם לכיוון, או שתי חפיסות מקבילות, כגון עברית - יפנית יפנית - עברית.
יש להם מספר שימושים שיכולים להיות פשוטים מאוד או משוכללים מאוד עבור האדם שלומד כדי לשנן.
(המלצה) כרטיס הזיכרון עובד באופן מיטבי כאשר עוקבים אחר העקרונות הללו:
השתמשו באופן סביר בשני הצדדים של כרטיס הזיכרון, ראו את שני הצדדים שוב ושוב באופן סביר כדי לזכור מידע.
לדוגמה, כאשר לומדים מילה חדשה, פנים תהיה מילה ללמוד, מצד אחד הגדרה קצרה למילה.
כאשר לומדים אירוע היסטורי, זה יכול להיות מיושם כדלקמן: מצד אחד, "ג'ורג 'וושינגטון" ומהצד השני, "הנשיא הראשון של ארצות הברית ".
אל תכניסו יותר מידי מידע בכרטיס הזיכרון.
טעות נפוצה בעת הכנת כרטיס זיכרון של לומד היא לשים יותר מדי מידע בתוך כרטיס הזיכרון.
כל כרטיס זיכרון צריך לשאת רק פיסת מידע אחת בצורה של שאלה אחת - תשובה אחת.
המידע חייב להיות מתומצת כאשר הלמידה פשוט עוברת מהר (כמו המשמעות של המילה "בָּזָק" בכרטיס זיכרון), כרטיס זיכרון אינו תרשים או מילון.
השתמשו באיורים על כרטיס הזיכרון או בקולאז' תמונות מתוך מגזינים.
כאשר כרטיס הזיכרון יותר מעניין ויותר שונה, קל יותר עבור הלומדים לזכור את המידע על גבי כרטיס הזיכרון.
הצבע משמש כהצעה לעזור ללומדים לזכור תכונה מסוימת של המידע על כרטיס הזיכרון.
לדוגמה, כאשר לומדים אוצר מילים, צבעים משמשים לסימון משמעויות שונות של מילים, כחול למילים שיש להן משמעות טובה, חיובית.
אדום או צהוב למילים שמשמעותן שליליות.
צבעים נייטרליים עבור מילים זה לא אומר רע או טוב.
תמיד תביאו אתכם כרטיסי זיכרון.
הדבר המיוחד בשיטת לימוד של כרטיס זיכרון היא שהלומד אינו צריך לבזבז כמות מסוימת של זמן כדי לסקור אותו.
שנו את סדר כרטיסי הזיכרון.
הלומדים צריכים לערבב כרטיסים לאחר כל בדיקה.
אם הלומדים תמיד זוכרים את המידע על כרטיס הזיכרון בסדר מסוים, יהיה להם קשה לזכור מידע מסוים כאשר הוא נמצא במצב אחר ולא עוד בסדר שבו למדו.
כאשר לומדים עם כרטיסי זיכרון, הלומדים יכולים לסמן כרטיסים כי הם כבר שיננו אותם, לאחר 2–3 הדגשות, כרטיסים אלה ניתן להשאיר בצד ולסקור לאחר זמן רב יותר.
בנוסף לאוצר המילים, אפשר גם ללמוד תוכן אחר עם מדריך לימוד שקשור באחת מדוגמאות הנושאים הבאים, לשם הדוגמה:
נושאשאלה (בחזית הכרטיס)תשובה (בגב הכרטיס)אוצר מיליםאנציקלופדיהאנציקלופדיה (עברית)
אנציקלופדיה (אנגלית)מידע קונקרטישנה של תיק הביאס קורפוס1679נוסחאותמשפט פיתגורסכללים לרישיון
רב חובל חייב למלא?א' לפעול על פי התקנות
ב' לוודא את בטיחות הצוותשאלות תשבץשחקן עממי מהמבורג עם חמש אותיות,
שם משפחה: _ ל_ _ סאלברסהגדרותלוגיסטיקההמגזר העסקי, העוסק בזרימת
הסחורות (ומידע קשור) בחברה.תת מחלקהלוגיסטיקה1. לוגיסטיקת רכש,
3. לוגיסטיקת הפצהטיעונים- שאלות של בחירה
- בודדת - או נכונה / לא נכונהפרנקפורט מיין היא עיר הבירה של הסןטעות, העיר ויסבאדן היא התשובה נכונה.איזה שייכות למדינות הפדרליות הגרמניות?
לא נכון (אבל במקום מקלנבורג-מערב פומרניה)כרטיס בונוסקרא את פרק 4 בספר הלימוד XY.(צד אחורי לא מסומן)
כרטיס מערכת מידע בגודל A6 יכול גם להכיל דף A4 מקופל, ב-A4 שהתוכן בו עדיין חייב לחזור על עצמו.
+שרשרת סטיםמפהחזית הכרטיסגב הכרטיס1."ריטר פיפס והסוף האחר שלו" על ידי היינץ ארדהרדט ?הוא עמד על מעקה הטירה של אבירי פיפס בשריון מלא2.הוא עמד על מעקה הטירה של אבירי פיפס בשריון מלאואז שמע רעש מלמטה ואמר לעצמו: "אני אבדוק את זה"3.ואז שמע רעש מתחת ...
"ריטר פיפס והסוף האחר שלו" על ידי היינץ ארדהרדט?(למשל, גיליון מקופל עם כל טקסט השיר)
היתרונות של השיטה היא שמירת המילים לטווח ארוך יותר שהיא מקדמת במיוחד, ואת המשתמשים שגם מקבלים תחושה טובה, במיוחד עד כמה שגבוה הידע האישי שלהם יכול למגיע.
במקרה זה, פתקיי בזק שנגעו בהם טרם נלמדו ובכך מונעים התבטלות (למשל, בהשוואה לספר אוצר מילים קלאסי, מילון).
בהשוואה לתכנת פתקיי בזק, יש יתרון בכך שאת פתקיי הבזק הפיזיים ניתן לקחת לכל מקום בכמויות קטנות והם יכולים להיות עמידים יותר מאשר מכשירים אלקטרוניים, ולכן, כך יותר מתאימים לפרויקטים של למידה בקנה מידה גדול (למשל, לימוד מעמיק יותר של השפה).
בשימוש מעשי, ניתן להגדיל את היעילות של השיטה כאשר לומדים עם משמעויות מרובות, לא רק בצפייה בחזית ובגב הפתק.
חסרון של השיטה הוא בכך שיש להשתמש בה באופן קבוע כדי להשיג הצלחה בלמידה לטווח ארוך.
חסרון נוסף הוא בעבודת יד.
אם כי יש כבר אוצר מילים זמין מסחרית ואנשים שמאמנים אוצר מילים עבור שפות בתור עבודה, יש גם הצעות מקבילות עבור יסודות מנהל עסקים (נכון ל-22 בדצמבר 2013).
עם זאת, עבור תחומי ידע אחרים, הפתקים בדרך כלל צריכים להיווצר, כלומר כמות מסוימת של כתיבה וכך גם זמן.
בנוסף, למידת (פתקיי בזק) הפתקים צריכה להיות מוכנה היטב, כי טעויות בהכנה ידנית תגרום לכך שילמדו אחרת ממה שתכננו.
לעומת זאת, בתוכנות פתקיי בזק מסוימות יש חיסרון שכמה מתיבות הקבצים גם תופסות קצת מקום.
ישנן מערכות שונות לשימוש בכרטיסים, מערכות רבות מבוססות סביב העיקרון של שינון בסירוגין - בדיקת מידע במרווחים הולכים וגדלים.
מערכת לייטנר מתבססת על מספר קטן של תיבות ואלגוריתם (שיטת חישוב) פשוט, בעוד האלגוריתמים של סופר ממו יותר מסובכים, עם מעקב אחר כל כרטיס בנפרד, ומיועדים ליישום על ידי המחשב.
כרטיסים פיזיים לא בהכרח דו-צדדיים.
גרסה אחרת, שנמצאת בכרטיסים אלקטרוניים, היא מה שמכונה כרטיס תלת-צדדי.
זהו סוג מסוים של כרטיס אסימטרי דו - צדדי ; מופשט, לכרטיס כזה יש שלושה שדות: שאלה, תשובה ותשובה *, שבו, שאלה ו ותשובה מומרים בהתהפכות, אבל תשובה * היא תמיד התשובה – שני "הצדדים" הם כך שאלה / תשובה, תשובה * ו תשובה / שאלה, תשובה *.
באופן קונקרטי, אלה הכי שימושיים בלימוד אוצר מילים זר שבו ההגייה הזרה אינה שקופה מן הכתיבה הזרה – במקרה זה השאלה היא המילה המקומית, התשובה היא המילה הזרה (כתובה), ואת ההגייה שהיא תמיד חלק מהתשובה (תשובה *).
זה במיוחד המקרה עבור כתב סיני, כמו בשפות סיניות ו שפת הקאנג'י היפנית, אבל יכול לשמש גם עבור איות לא פונטי אחר, כולל, אנגלית כשפה שנייה.
סטודנט דובר עברית לומד את המילה הסינית 人 (רן, אדם)
או סטודנטית צרפתית לומדת את המילה האנגלית "enough" (בצרפתית assez) בשל ההגייה החריגה של - ה IPA, ההגייה ניתנת יחד עם המילה עצמה.
ניתן להכליל עיקרון זה למספר שרירותי של שדות נתונים הקשורים לרשומה אחת, כאשר כל שדה מייצג היבט אחר של עובדה או של צרור עובדות.
יישומי מחשב / שינון רב חושי
יש מגוון רחב של תוכניות, כולל בקוד פתוח ובשירותים מקוונים, הזמינות ליצירה ושימוש בכרטיסים וירטואליים ככלי מסייע בלמידה.
על פי העיקרון של "למידה עם חושים מרובים" שיעור ההחזקה (זיכרון) גבוה יותר ככל שמשתמשים יותר בהבנה.
לדוגמה, שיעור ההצלחה עולה באופן משמעותי אם אחד קורא את השאלה ואת התשובה של הקובץ במהלך הלמידה (כלומר, על ידי ראייה, דיבור, שמיעה, כבר שלושה חושים בשימוש).
יישום המחשב של המערכת מציע הרבה יותר אפשרויות כאן:
אוצר מילים בשפה זרה יכול להיות מדוקלם באופן אוטומטי שוב ושוב עם בדיקת התשובה על מנת לשנן את הפונטיקה
השאילתה יכולה להיעשות בכתיבה, לאחר מכן היא בודקת ומתרגלת את האיות בשפה זרה
מילים יכולות להיות קשורות לתמונות (או אפילו קטעי וידאו)
קשה לזכור פרטים נוספים (כגון סגנון של אוצר המילים בשפה זרה), ניתן לעצב את התשובה באמצעות צבעים או צורות
אפשרויות עבור בקשת מידע דקדוקי נוסף עשויות להיות שונות על פי הידע הרצוי הנוכחי של המשתמש
את המוטיבציה ללמוד ניתן לשפר על ידי מיכון משוב חיובי אוטומטי (התרעה על אוצר מילים ידוע, צליל אוטומטי לא נעים של שגיאה במענה תשובה לא נכונה) ואפקט עוגן וביטחון יכול להיווצר
משוב על לימוד להצלחה, מיכון הודעת מוטיבציה והשוואה עם משתמשים אחרים מאפשרת להעלות את השאיפה ואת המוטיבציה של הלומד.
תוכן למידה מוכן לשימוש יכול להיות מסופק על ידי ספק המערכת או המורה עבור תלמידים רבים או משותפים
ניתן להעריך מספר רב של נתונים (מספר ההגשות הנדרשות, לקיחת נתיב של כרטיסים, ובמיוחד הצלחה בלמידה) כדי לזהות דפוסים, ייתכן שאפשר לזהות סוגים שונים של למידה ולמטב לפי בסיס זה היגיון של התקדמות חלקית חוזרת .
עם זיהוי דיבור אוטומטי (הרכבת / השלמת תרגום באופן שרירותי), ההגייה יכולה אף להוות פקפוק בפרספקטיבת הלומד
יתר על כן, שאילתות אלגוריתמים מורכבות יותר נמצאות ביישומי מחשב.
לכל שאילתה של פתק בזק יש זמן שאילתה וייצור תוצאת שאילתה (0 = לא ידוע או 1 = ידוע).
את סדרת הזמן הבינארי המקבילה ניתן לאחסן ולהשתמש כדי לקבוע את אלגוריתם השאילתה האופטימלית למשתמש ספציפי.
לשם כך, ניתן להשתמש בשיטות מתמטיות שונות עבור רשתות עצביות.
מרווחי השאילתה של פתקיי הבזק שנקבעים באופן שרירותי יחסית עם מערכת לייטנר ניתנים למִטּוּב כמו באלגוריתם SM2 על פי ווזניאק (1998).
כרטיסי זיכרון מנייר שימשו לפחות מאז המאה ה-1, עם התרת קריאה (1834), סדרה של כרטיסים פונטיים (שיטה פונטית, תורת הקול להוראה באנגלית) מאת המורה לאנגלית פאוול לי מורטימר, נוצרו על ידי כמה מהן ככרטיסי זיכרון ראשוניים.
בעבר, ספר-קרן (עשוי מקרן של חיה מסוימת) חד-צדדי שימש לחינוך אורייני מוקדם.
שיטת לייטנר עבור תזמון כרטיסי זיכרון הוצגה על ידי העיתונאי המדעי הגרמני סבסטיאן לייטנר בשנות ה-70, במיוחד 1972 So lernt man lernen.
Der Weg zum Erfolg (איך ללמוד כדי ללמוד), בעוד התוכנית סופר ממו ואלגוריתם (במיוחד אלגוריתם SM-2, שהוא הפופולרי ביותר בתוכניות אחרות) הוצג ב -13 בדצמבר 1987 על ידי החוקר הפולני פיוטר ווזניאק.
פתן ים סטוקס (שם מדעי: Hydrophis stokesii) הוא מין של נחש ים ארסי ממשפחת הפתניים החי במימי האזור האינדו פסיפי.
מין זה משויך לפי חלק מהחוקרים לסוג עצמאי (Astrotia).
הוא קרוי על שם האדמירל הבריטי ומגלה הארצות ג'ון לורט סטוקס .
התפוצה של נחש ימי זה היא מחופי פקיסטן, הודו וסרי לנקה עד לאוסטרליה הטרופית ומצפין עד למצר טאיוואן וים סין הדרומי.
הוא שוכן בשוניות אלמוגים טרופיות בעומק רדוד.
נחש זה הוא מהכבדים שבנחשי הים.
הוא מגיע לאורך מטר וחצי והוא בעל מבנה מפוטם ועגלגל השונה מכל נחש ים.
הוא בעל קשקשי גב וגחון רחבים שצבעם צהוב-שמנת עד לחום ועד שחור.
על גבו רצועות כהות ולבנות לסירוגין.
הנחש בעל ניבי ארס מגודלים יחסית והוא יכול להרוג בקלות, אף שלא מיוחסת לו מתקפה קטלנית.
עם זאת פרטים של נחש זה נתפסים לעיתים ברשתות דיג ועלולים להכיש את הדייגים אותם.
הוא נחשב לנחש אגרסיבי יחסית.
ארסו של הנחש עוזר לו להרוג טרף של דגים ורכיכות מתחת למים כשהוא קוטל אותם במהירות במקום לרדוף אחריהם.
בדומה למרבית נחשי הים הוא משריץ מתחת למים צאצאים חיים, עד 5 במספר בכל עונת רבייה.
לעיתים הנחשים מתקבצים יחדיו בקבוצות של אלפי פרטים בשביל ההזדווגות.
פתן מוות מצוי (שם מדעי: Acanthophis antarcticus) הוא מין של נחש ממשפחת הפתניים ומהסוג פתן המוות.
זהו מין ארסי ביותר הנפוץ במזרח אוסטרליה ובקצה הדרום-מערבי שלה באזורי יערות, חורשים וערבות עשב לחות בהם הוא מצוי בעיקר סביב סלעים ובין פסולת עלים.
זהו אחד הנחשים הארסיים הנפוצים ביותר באוסטרליה.
הוא חי בקווינסלנד, ניו סאות' ויילס, ויקטוריה ובאוסטרליה הדרומית, אך לא באוסטרליה המערבית ובטריטוריה הצפונית.
נחש זה מזכיר מעט שפיפון במראהו, צורת הראש ובגופו השטוח.
הוא מגיע לאורך 70–100 ס"מ ובעל מבנה שטוח.
צבע הקשקשים אדמדם או חום ולעיתים גם שחור והרצועות כהות מעט יותר.
הבטן צבועה בצבע שמנת, אפורה או ורודה.
ראשו של הנחש בעל קרניים קטנות וצורתו משולשת.
הניבים הארסיים שלו הם הארוכים מבין אלה של נחשי אוסטרליה, דבר העוזר לו להרוג במהירות.
הארס של הנחש מיועד להרוג טרף כמו שממיות, לטאות נוספות ומיני דו-חיים, אותם הוא מושך באמצעות זנבו המתפתל עד לפיו וכשטרף מתקרב הוא מכיש במהירות, לעיתים לאחר כמה ימים של המתנה באותו מקום מכוסה בעלים.
השימוש בארס להגנה הוא משני לגמרי והנחש יתקוף רק כמוצא אחרון.
עם זאת הוא מוסווה ביותר בין פסולת העלים, מה שמונע להבחין בו בזמן.
הארס קטלני ביותר ומורכב מנוירוטוקסין הגורם לשיתוק מהיר.
מוות עלול להתרחש תוך 6 שעות לאדם בוגר.
הנחש אינו מצוי בסכנה, אך הפצת קרפדות קנים פולשות הורגות צעירי פתנים שלא מודעים לרעילותם.
פתן שחור אדום-בטן (שם מדעי: Pseudechis porphyriacus) היא מין של נחש ארסי ממשפחת הפתניים.
הוא מצוי בעיקר בדרום אוסטרליה אך גם בצפון.
המין התגלה על ידי ג'ורג' שו ב-1973 ושויך לסוג פתן אפעי בדומה לנחש מולגה, המזכיר במראהו את האפעה ממשפחת הצפעיים.
נחש זה מגיע לאורך ממוצע של 1.3 מטרים אך יכול להגיע גם לאורך 2.6 מטרים.
המשקל המקסימלי שנמדד למין זה הוא 10 ק"ג.
הקשקשים שחורים והגחון והבטן צבועים בצהוב-ורוד ובקצוות אדומים עם רצועות מובלטות.
הנחש יכול, בדומה לקוברה, לנפח את הצוואר אך לרוחב קצר בהרבה.
תפוצת הנחש היא ביערות, סוואנות, ובערים בדרום אוסטרליה.
הוא שוכן גם בקרבת מקווי מים כמו הבילבונג ומתחת בולי עצים גדולים.
נחש זה מסוגל לשחות ביעילות.
הנחש ניזון בעיקר מצפרדעים אך מגוון ביונקים קטנים וזוחלים קטנים ממנו לרבות נחשים אחרים ולפעמים אף דגים בביצות.
הוא גם יאכל ביצים חסרות הגנה.
כמה מהנחשים מחכים ליצורים קטנים שיידרסו מתחת לכבישים ואז אוכלים אותם.
הנחש נפגע מהפצת קרפדת הקנים הפולשת שבעלת רעל בעורה.
פתנים רבים מתו לאחר שבלעו קרפדות.
הארס של הנחש בעל נוירוטוקסין הפוגע בקרישת הדם ופעילות הלב ויכול להרוג במהירות, עם זאת הנחש לא מזריק כמות גבוהה של ארס בכל מנה, רק 37 מ"ל ארס בכל מנה כשהשיא הוא 94 מ"ל.
בין 2005 ל-2015 נחש זה היה אחראי ל-16% מהכשות הנחשים באוסטרליה אך ללא הרבה מקרי מקרי מוות .
הוא הרבה פחות קטלני ממיני הטאיפן והפתן החום ביבשת.
פתן קולט (שם מדעי: Pseudechis colletti) היא מין של נחש ארסי ממשפחת הפתניים החי באוסטרליה.
הוא קרוי על שם החוקר הנורווגי רוברט קולט .
בעבר נחשב לנחש בעל סכנה בינונית אך כיום הוא נחשב לנחש ה-19 בארסיותו בעולם.
נחש זה הוא קרובו של פתן שחור אדום-בטן ובעבר סווג כתת-מין של פתן שחור פפואני החי בגינאה החדשה אך הופרד ממנו ב-1902 בידי החוקר הבלגי ג'ורג' אלברט בולנג'ר .
הוא מגיע לאורך של 1.8-2.6 מטר ובעל קשקשים אפורים כהים עם פסים בהירים בצבע צהוב-שמנת עד ורוד לאורך הגב והבטן צהובה עד כתומה.
הנחש חי בעיקר בקווינסלנד באזורים יבשים אך לעיתים מגיע למגורי האדם.
הנחש פעיל במשך היום וניזון מזוחלים אחרים, דו-חיים ומיונקים ואף מקניבליות.
הארס של הנחש יכול לגרום למוות תוך כמה שעות.
הוא גורם להקאות, שלשולים, כאבי בטן חזקים, כאבי ראש, קרישת דם ולבסוף לאי ספיקת כליות או לתמס שריר.
עם זאת ישנו נסיוב לארס היכול להציל את המוכשים בזמן.
פתן ים דובויז (שם מדעי: Aipysurus duboisii) הוא מין של נחש ים ממשפחת הפתניים, אשר נחשב למין הנחש הארסי ביותר בעולם לאחר המין טאיפן פנים-יבשתי, והוא הארסי מכל נחשי הים.
הוא נקרא על שם החוקר הבלגי שארל פרדריק דובואה (Charles Frédéric Dubois).
נחש זה יכול להגיע לאורך 148 סנטימטרים, לרבות הזנב, אם כי נפוץ יותר באורך 80 סנטימטרים.
הוא בעל גוונים משתנים בין אוכלוסיות שונות, כשצבעו מכחול בהיר לאפור כהה והבטן בהירה.
לנחש רצועות אפורות בהירות לאורך גופו.
הוא בעל זנב רחב העוזר לנווט במים וראש רחב עם נחיריים מופנות מעט כלפי מעלה.
העיניים של הנחש קטנות ומרוחקות זו מזו.
נקבות הנחשים משריצות צאצאים חיים.
הנחש חי בטבע באזור הטרופי של גינאה החדשה, קלדוניה החדשה, ובצפון-מזרח אך גם בחלק ממערב אוסטרליה והם נפוצים בשוניות האלמוגים והחופים של ים האלמוגים, ים אראפורה וים טימור וכן באוקיינוס ההודי.
הנחש הוא צייד של מורנות ודגים נוספים החיים בעומק רדוד (עד 80 מטר), בהשתמשם בארס החזק כדי להרוג ואז לבלוע את הטרף.
הנחשים מצויים רוב זמנם בתוך המים וכמעט לא עולים ליבשה.
הארס של נחש זה הוא אחד משלושת הקטלניים שבנחשים לפי סיווג ה-LD50, לצד המינים טאיפן פנים-יבשתי ופתן חום מזרחי, שגם הם חיים באוסטרליה.
ארס זה מסוגל להרוג אדם בקלות עם מדד LD50 של 0.044 מ"ג/ק"ג.
פתן ים פרוני (שם מדעי: Hydrophis peronii) הוא מין של פתן ים מתת-משפחת פתני הים שבמשפחת הפתניים אשר תפוצתו במזרח האוקיינוס השקט.
הוא נקרא על שם החוקר הצרפתי פרנסואה פרון (François Péron).
נחש זה מגיע לאורך 1.23 מטר והוא בעל ראש קטן עם "קרניים" קטנות בדומה לאלה של השפיפון ועיניים לבנות קטנות.
הגוף אפור עד חום-זית ועד שזוף ועל הגוף כתמים בהירים צרים יחסית, כשהבטן בהירה.
הזנב רחב ושטוח ומשמש כהגה.
מין זה נפוץ לאורך החוליות ושוניות האלמוגים שבין תאילנד ווייטנאם לאינדונזיה, גינאה החדשה, אוסטרליה ועד קלדוניה החדשה במזרח.
הוא מגיע בצפון עד לגואנגדונג שבסין, ים סין הדרומי ולמצר טאיוואן.
לנחש זה ארס משתק קטלני המדורג כאחד מהחזקים ביותר בין הנחשים.
הארס יכול לשתק ולהרוג בקלות אדם אך הוא מיועד לשתק דגים שהנחש אוכל ומהירים מכדי שהוא ירדוף אחריהם.
פתן ים סכיסטוסה המכונה נחש ים מקורי (שם מדעי: Hydrophis schistosus) הוא מין של נחש ים ממשפחת הפתניים המצוי במימי האזור האינדו פסיפי בטווח שבין איי סיישל, מדגסקר והים הערבי, לעבר המפרץ הפרסי, פקיסטן והודו לדרום-מזרח אסיה במיאנמר, תאילנד ווייטנאם.
לעיתים הוא נכנס גם לנהרות.
נחש ימי זה מגיע לאורך של עד 140 סנטימטרים (אך נפוץ יותר באורך מטר אחד), והוא בעל נחיריים רחבים בעלי קשקשים נוקשים מורחבים לאורך הלסת, המשווים ללסת מראה של מקור.
הראש רחב והגוף אפור כהה למעלה ולבן מלמטה עם רצועות פסים בצבע שחור עד ירוק-זית.
נחשים אלה יכולים לצלול עד לעומק 100 מטרים ולעלות לנשום פעם בחמש שעות.
כמו רוב נחשי הים הם משריצים מתחת למים.
הנחש פעיל בלילות, אז הוא שוחה בשוניות האלמוגים בחיפוש דגים.
ההכשה משתקת את הדגים במהירות.
נחש זה אחראי למרבית ההכשות מנחשי ים, למעלה מ-90%.
זאת כתוצאה מאופייו הפראי ועקב תפוצתו הרווחת, כשהוא הנפוץ שבכל נחשי הים של הודו.
הארס מורכב מנוירוטוקסין ומיוטוקסין (Myotoxin) חזק היכול להרוג בקלות, תוך קריסה של מערכת הנשימה ושל הלב.
פתן ים ספירליס (שם מדעי: Hydrophis spiralis) הוא מין של פתן ים ממשפחת הפתניים.
נחש זה מצוי לחופי המפרץ הפרסי, מזרחה לעבר הודו ודרום-מזרח אסיה ועד לגינאה החדשה וקלדוניה החדשה וצפונה עד לסין.
זהו נחש הים הארוך בעולם, עם אורך מרבי של 2.75 מטר.
הנחש בעל קשקשים בוהקים בצבע צהוב-חום זית ולאורכו רצועות פסים שחורות.
הבטן לבנה והזנב שחור ועבה.
לנחש ראש רחב ועיניים קטנות.
הוא בעל ניבים ארסיים בהם הוא משתמש כדי להרוג דגים ויצורים ימיים שהוא מוצא בין הסלעים והאלמוגים.
הנחש מצוי בעומק רדוד של עד 10 מטר בקרבת שוניות לאורך החופים של אסיה.
תפוצתו רחבה ולא נשקפת לו סכנה.